શેખે પોલીસને જણાવ્યું હતું કે, તેને પૈસાની ખુબ જ જરૂર હતી. માટે તેણે લૂંટનો પ્લાન બનાવ્યો હતો. તેને હતું કે, સંઘવી પાસેથી તેને 30,000 હજાર જેટલા રૂપિયા મળી જશે. ઉલ્લેખનીય છે કે, ગત બુધવારથી HDFCના વાઈસ પ્રેસિડેંટ સિદ્ધાર્થ સંઘવી ગાયબ હતાં. ગઈ કાલે સોમવારે કલ્યાણના હાજી મંગલ વિસ્તારમાંથી તેમનો મૃતદેહ મળી આવ્યો હતો. પોલીસે જણાવ્યું હતું કે, જ્યારે સંઘવી અને શેખ વચ્ચે પૈસાને લઈને પાર્કિંગમાં વિવાદ થયો તો સંઘવીએ એલાર્મ લવાડી દીધું હતું, જેનાથી ગભરાઈને શેખે સંઘવી પર હુમલો કરી દીધો. હત્યા બાદ શેખે સંઘવીનો મૃતદેહને કારમાં મુકી દીધો અને હાજી મંગલ નજીક જઈને ફેંકી દીધો.